PROJEKTS uz 05.09.2024.

vēlamais datums izskatīšanai: domē 11.09.2024.

sagatavotājs: Daina Tīruma

ziņotājs: Lauris Bernāns

PROTOKOLLĒMUMS

**Par grozījumiem pašvaldības aģentūras “Carnikavas komunālserviss” 2024.gada budžeta tāmē**

Ādažu novada pašvaldības aģentūras “Carnikavas komunālserviss” (turpmāk – Aģentūra) 2024. gada budžeta tāmē bija asignēti 20000 *euro* pašvaldības nekustamo un kustamo īpašumu apdrošināšanai (vienreizēja prēmija). Pēc Aģentūras veiktās iepirkuma procedūras par saimnieciski izdevīgāko tika atzīts Compensa Vienna Insurance Group ADB Latvijas filiāle piedāvājums 38807,50 *euro*, bez PVN. Aģentūra ierosina rast trūkstošo finansējuma daļu 20000 *euro*, veicot grozījumus pašvaldības budžeta tāmē un pārceļot finanšu līdzekļus no investīciju projekta (EKK 5240) “Daļu no Attekas ielas apgaismes stabu izbūvei plānotajiem līdzekļiem” uz izdevumu pozīciju “Pašvaldības nekustamo un kustamo īpašumu apdrošināšana (vienreizēja prēmija )”.

Vienlaikus daļu no elektroenerģijai un transportlīdzekļu remontam plānotajiem līdzekļiem iespējams novirzīt skolēnu autobusa VW Crafter virsbūves kapitālajam remontam, kurš korozijas rezultātā ir nolietojies. Lai nodrošinātu nepārtrauktus skolēnu pārvadājumus arī turpmāk, Aģentūra ierosina budžeta tāmes grozījumus, pārceļot šim mērķim 7930 *euro* no dažādām budžeta sadaļām, kurās radies ietaupījums vai izpilde objektīvi nebūs iespējama 2024. gadā.

Sakarā ar dzelzsbetona caurtekas (diametrs Ø1000mm), Torņa ielā, Garciemā, bojājumiem, ceļa segumā ir izveidojies bīstams iesēdums, kas apdraud satiksmes dalībniekus un izraisa avārijas situācijas. Steidzami nepieciešams caurtekas remonts, kā arī ceļa konstrukcijas seguma atjaunošana. Aģentūra ierosina rast nepieciešamo finansējumu 7300 *euro* caurtekas remontam Torņu ielā, Garciemā, veicot grozījumus pašvaldības budžeta tāmē, pārceļot finanšu līdzekļus no (EKK 2244) “Ceļu pretputekļu iestrādei plānotajiem līdzekļiem” uz izdevumu pozīciju EKK 2243 “Caurtekas remonts Torņu ielā, Garciemā”.

Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji (iestādes vadītājs) iesniedz Finanšu komitejai gadījumā, ja grozījumi ir vairāk par 5000 *euro* vienā reizē, sagatavojot par to protokollēmumu. Aģentūra ir sagatavojusi iesniegumu budžeta grozījumu veikšanai ar paskaidrojumu par grozījumu iemeslu (pielikumā).

Pamatojoties uz Pašvaldību likuma 4. panta pirmās daļas 3. punktu, Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu, Ādažu novada pašvaldības dome

**NOLEMJ:**

1. **Atbalstīt** budžeta grozījumus Aģentūras 2024. gada budžeta tāmē:
   1. pārcelt 20 000 *euro* no EKK 5240 (Daļa no Attekas ielas apgaismes stabu izbūvei plānotajiem līdzekļiem) uz EKK 2247 (Pašvaldības nekustamo īpašumu apdrošināšana);
   2. pārcelt 5930 *euro* no EKK 2223 (Daļa no elektroenerģijai plānotajiem līdzekļiem) un 2000 *euro* no EKK 2242 (Daļa no transportlīdzekļu remontam plānotajiem līdzekļiem) uz EKK 5250 (Skolēnu autobusa VWCrafter virsbūves kapitālais remonts).
   3. pārcelt 7300 *euro* no EKK 2244 (Daļu no ceļu pretputekļu iestrādei plānotajiem līdzekļiem) uz EKK 2243 izdevumu pozīciju - Caurtekas remonts Torņu ielā, Garciemā;
2. Aģentūras direktora p.i. L.Bernānam nodrošināt 1.punktā minēto grozījumu veikšanu Aģentūras 2024. gada budžeta tāmē.
3. Centrālās pārvaldes Grāmatvedības nodaļai veikt 1.punktā noteikto finanšu līdzekļu pārcelšanu EKK ietvaros Aģentūras 2024. gada budžeta tāmē.
4. Pašvaldības izpilddirektora vietniecei nodrošināt lēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nosūtīt/izsniegt norakstus:

CKS, FIN, GDR, IDRV